Document ID: 31994D0462

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιουλίου 1994 για ορισμένα μέτρα προστασίας που αφορούν την κλασική πανώλη των χοίρων στη Γερμανία και την κατάργηση της απόφασης 94/178/ΕΟΚ (94/462/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζώντων ζώων και προϊόντων ενόψει της ολοκλήρωσης της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,
Εκτιμώντας:
ότι, συνεπεία των κρουσμάτων κλασικής πανώλης των χοίρων που εκδηλώθηκαν σε διάφορα μέρη της Γερμανίας, η Επιτροπή θέσπισε την απόφαση 94/178/ΕΚ της 23ης Μαρτίου 1994 σχετικά με ορισμένα μέτρα προστασίας που αφορούν την κλασική πανώλη των χοίρων στη Γερμανία και για την αντικατάσταση των αποφάσεων 94/27/ΕΚ και 94/28/ΕΚ (3), οι οποίες τροποποιήθηκαν τελευταία από την απόφαση 94/365/ΕΚ (4)-
ότι εκδηλώθηκαν εκ νέου κρούσματα κλασικής πανώλης των χοίρων στη Γερμανία- ότι μερικά κρούσματα εκδηλώθηκαν σε μέρη με υψηλή πυκνότητα πληθυσμού χοίρων καθώς και σε μέρη όπου εκδηλώνονται κρούσματα της ασθένειας σε αγριόχοιρους-
ότι, ενόψει των συναλλαγών ζώντων χοίρων, νωπού χοιρείου κρέατος και ορισμένων προϊόντων με βάση το κρέας, τα κρούσματα αυτά ενδέχεται να θέσουν σε κίνδυνο τα κοπάδια άλλων κρατών μελών-
ότι η Γερμανία έλαβε σύμφωνα με την οδηγία 80/217/ΕΟΚ του Συμβουλίου της 22ας Ιανουαρίου 1980 για τη θέσπιση κοινοτικών μέτρων αντιμετώπισης της κλασικής πανώλης των χοίρων (5) και, επίσης, θέσπισε επιπλέον μέτρα-
ότι, για λόγους σαφήνειας, πρέπει να καταργηθούν τα μέτρα προστασίας που θεσπίστηκαν βάσει της απόφασης 94/178/ΕΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η Γερμανία δεν πρέπει να αποστέλλει σε άλλα κράτη μέλη:
α) χοίρους εκτροφής ή χοίρους απόδοσης εκτός εάν οι χοίροι:
- προέρχονται από εκμετάλλευση στην οποία δεν εισήχθησαν ζώντες χοίροι κατά τη διάρκεια των τριάντα ημερών που προηγούνται αμέσως της αποστολής των εν λόγω χοίρων,
- υποβλήθηκαν σε εξέταση ανίχνευσης αντισωμάτων της κλασικής πανώλης των χοίρων (ιός HC) με αρνητικό αποτέλεσμα- η εν λόγω εξέταση πραγματοποιήθηκε σύμφωνα με τις διατάξεις του παραρτήματος IV σημείο 1 της οδηγίας 80/217/ΕΟΚ του Συμβουλίου, εντός τεσσάρων ημερών πριν από την έκδοση πιστοποιητικού,
- υποβλήθηκαν σε κλινική εξέταση, η οποία προβλέπεται βάσει της οδηγίας 64/432/ΕΟΚ (6) του Συμβουλίου σχετικά με την εκμετάλλευση προέλευσης. Στην εξέταση υποβάλλονται όλοι οι χοίροι και οι εγκαταστάσεις που αντιστοιχούν στην εκμετάλλευση προέλευσης. Η αναγνώριση των χοίρων διεξάγεται μέσω ενωτίων στην εκμετάλλευση προέλευσης και σε οποιοδήποτε κέντρο συλλογής κατά τρόπο ώστε να καθίσταται δυνατή η αναγνώριση και ο εντοπισμός τους. Το μέσο μεταφοράς φέρει επίσημη σφραγίδα με την ένδειξη του τόπου προέλευσης (Krels)-
β) χοίρους σφαγής εκτός εάν οι χοίροι προέρχονται από επιδημιολογική μονάδα στην οποία δεν εισήχθησαν ζώντες χοίροι κατά τη διάρκεια των τριάντα ημερών που προηγούνται αμέσως της αποστολής των εν λόγω χοίρων.
2. Οι ενδοκοινοτικές μετακινήσεις των ζώων που αναφέρονται στην παράγραφο 1 στοιχείο α) επιτρέπονται μόνο μετά από την πάροδο τριών ημερών από την κοινοποίησή τους στην κεντρική κτηνιατρική αρχή του κράτους μέλους προορισμού από την αρμόδια τοπική κτηνιατρική αρχή.
Άρθρο 2
Το υγειονομικό πιστοποιητικό που προβλέπεται στην οδηγία 64/432/ΕΟΚ και συνοδεύει τους χοίρους που αποστέλλονται από τη Γερμανία πρέπει να συμπληρώνεται ως εξής:
"Τα ζώα πληρούν τους όρους της απόφασης 94/462/ΕΚ της 22ας Ιουλίου 1994 σχετικά με ορισμένα μέτρα προστασίας που αφορούν την κλασική πανώλη των χοίρων στη Γερμανία."
Άρθρο 3
Η Γερμανία πρέπει να διεξάγει ορολογικό έλεγχο των χοίρων για την ανίχνευση αντισωμάτων κατά του ιού της κλασικής πανώλης των χοίρων (ιός HC), σύμφωνα με τις προϋποθέσεις του παραρτήματος.
Τα αποτελέσματα του προγράμματος ανίχνευσης, συνοδευόμενα από επιδημιολογική ανάλυση, πρέπει να υποβάλλονται κάθε μήνα στην Επιτροπή.
Άρθρο 4
Η Γερμανία πρέπει να διασφαλίζει ότι τα οχήματα τα οποία χρησιμοποιούνται για τη μεταφορά χοίρων καθαρίζονται και απολυμαίνονται μετά από κάθε μεταφορά και ότι παρέχονται αποδεικτικά στοιχεία για την εν λόγω απολύμανση.
Άρθρο 5
Η Γερμανία πρέπει να λαμβάνει κάθε αναγκαίο μέτρο για την επιβολή κυρώσεων σε περίπτωση παράβασης της παρούσας απόφασης, κυρίως όταν διαπιστώνεται ότι δεν είναι δυνατόν να προσαχθούν τα απαραίτητα έγγραφα.
Τα ακόλουθα μέτρα πρέπει να λαμβάνονται όταν ο μεταφορέας δεν παρέχει αποδεικτικά στοιχεία ότι το μεταφορικό μέσο έχει απολυμανθεί ή όταν ο κάτοχος των ζώων δεν παρέχει αποδεικτικά στοιχεία σχετικά με το αρνητικό αποτέλεσμα των κλινικών ελέγχων ή/και εξετάσεων:
α) το μεταφορικό μέσο και οι χοίροι κατάσχονται προσωρινά από την αρμόδια αρχή-
β) εάν, έπειτα από αίτηση της αρμόδιας αρχής, δεν υπάρξει εξομάλυνση της κατάστασης εντός μεγίστης προθεσμίας 24 ωρών:
- το μεταφορικό μέσο κατάσχεται από την αρμόδια αρχή,
- οι χοίροι θανατώνονται.
Το μεταφορικό μέσο δεν επιστρέφεται και δεν καταβάλλεται η αποζημίωση για τη θανάτωση των χοίρων πριν από την έκδοση δικαστικής ή διοικητικής απόφασης.
Άρθρο 6
Τα κράτη μέλη τροποποιούν τα μέτρα που εφαρμόζουν στις συναλλαγές κατά τρόπο ώστε να συμμορφωθούν προς την παρούσα απόφαση. Ενημερώνουν αμέσως την Επιτροπή σχετικά.
Άρθρο 7
Η παρούσα απόφαση καταργεί την απόφαση 94/178/ΕΚ.
Άρθρο 8
Η παρούσα απόφαση θα εξετασθεί εκ νέου πριν από τις 20 Σεπτεμβρίου 1994 λαμβάνοντας υπόψη την εξέλιξη της υγειονομικής κατάστασης στη Γερμανία.
Άρθρο 9
Η παρούσα απόφαση απευθύνεται στα κράτη μέλη.
Βρυξέλλες, 22 Ιουλίου 1994.

Labels: 3
18
6